C 451/20
FI
Euroopan unionin virallinen lehti
28.11.2022
Kanneperusteet Euroopan parlamentin ja neuvoston asetuksen (EU) 2017/1001 8 artiklan 1 kohdan b alakohtaa on rikottu.
Kanne 10.10.2022 – LAICO v. neuvosto (Asia T-629/22) (2022/C 451/24) Oikeudenkäyntikieli: englanti Asianosaiset Kantaja: Libyan African Investment Company (LAICO) (Tripoli, Libya) (edustajat: asianajajat A. Bahrami ja N. Korogiannakis) Vastaaja: Euroopan unionin neuvosto
Vaatimukset Kantaja vaatii unionin yleistä tuomioistuinta — kumoamaan Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 täytäntöönpanosta 26.7.2022 annetun neuvoston täytäntöönpanopäätöksen (YUTP) 2022/1315 (1) siltä osin kuin siinä pysytetään Libyan African Investment Company (LAICO) Libyan tilanteen johdosta määrättävistä rajoittavista toimenpiteistä, ja päätöksen 2011/137/YUTP kumoamisesta 31.7.2015 annetun neuvoston päätöksen (YUTP) 2015/1333 (2) liitteessä IV olevassa yhteisöjen luettelossa; — kumoamaan 26.7.2022 annetun neuvoston täytäntöönpanoasetuksen (EU) 2022/1308 (3), jolla on pantu täytäntöön Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18.1.2016 annetun neuvoston asetuksen (EU) 2016/44 (4) 21 artiklan 2 kohta, siltä osin kuin siinä pysytetään Libyan African Investment Company (LAICO) neuvoston asetuksen (EU) 2016/44 liitteessä III olevassa yhteisöjen luettelossa; — velvoittamaan neuvoston korvaamaan kantajan oikeudenkäyntikulut ja muut kantajalle aiheutuneet kanteeseen liittyvät kulut.
Oikeudelliset perusteet ja pääasialliset perustelut Kanteensa tueksi kantaja vetoaa kuuteen kanneperusteeseen.
1) Ensimmäinen kanneperuste, joka perustuu 31.7.2015 annetun neuvoston päätöksen (YUTP) 2015/1333 ja 18.1.2016 annetun neuvoston asetuksen (EU) 2016/44 rikkomiseen.
2) Toinen kanneperuste, joka perustuu siihen, että neuvosto ei ole noudattanut velvollisuuttaan arvioida kaikkia rajoittavia toimenpiteitä sen varmistamiseksi, että niillä pystytään saavuttamaan asetetut tavoitteet.
3) Kolmas kanneperuste, joka perustuu arviointivirheeseen tai vaihtoehtoisesti ilmeiseen arviointivirheeseen, joka on tehty, kun kantaja on pysytetty rajoittavien toimenpiteiden kohteena olevien yhteisöjen luettelossa.
Syy kantajan pysyttämiselle asianomaisissa luetteloissa on ristiriidassa yleisten luetteloon merkitsemisen perusteiden kanssa.
Neuvosto ei noudattanut velvollisuuttaan varmistaa, että syy pysyttää kantaja rajoittavien toimenpiteiden kohteena olevien yhteisöjen luettelossa on neuvoston päätöksen (YUTP) 2015/1333 9 artiklan 2 kohdan b alakohdassa säädettyjen yleisten luetteloon merkitsemisen perusteiden mukainen.
4) Neljäs kanneperuste, joka perustuu yhdenvertaisen kohtelun periaatteen loukkaamiseen.
5) Viides kanneperuste, joka perustuu suhteellisuusperiaatteen loukkaamiseen.